### Resumé

Vejle Kommune vedtog i december 2020 Spildevandsplan 2020-2028.

I forbindelse med ændrede regler for finansiering af klimatilpasning er der behov for et tillæg til den gældende spildevandsplan. Der er gennemført en screening af kommunen vedrørende skybrudssikring i henhold til de nye regler om spildevandsforsyningens finansiering af skybrudssikring, som danner baggrund for forvaltningens indstilling vedrørende implementering af disse regler i spildevandsplanen.

Sagen fremlægges for udvalget med henblik på at sende tillæg 12 til spildevandsplanen vedrørende serviceniveau for vand på terræn i offentlig høring i 8 uger.

### Sagsfremstilling

**Baggrund**

Indtil 2020 blev klimatilpasningsprojekter finansieret som medfinansieringsprojekter mellem kommunen og forsyningsselskabet. I en overgangsordning er det muligt at videreføre igangværende projekter inden for den gamle finansieringsmodel.

I december 2020 blev der vedtaget en ny lov om spildevandsforsyningernes finansiering af klimatilpasning i form af et øget serviceniveau udover det almindelige serviceniveau for det offentlige afløbssystem. De nye regler beskriver, at kommunen har pligt til at implementere klimatilpasning i spildevandsplanen. Reglerne specificerer forsyningens muligheder og forpligtigelser til finansiering af skybrudssikring ved at øge serviceniveauet over det generelle serviceniveau for kloaksystemet. De nye regler vedrører regler for klimatilpasning som [adresse] skal finansiere ved en forhøjelse af indtægtsrammen.

Kommunerne kan vælge mellem to tilgange (Spor A eller Spor B) til fastsættelse af det serviceniveau, som [adresse] skal leve op til. Det skal fremgå af kommunens spildevandsplan, hvilket spor der er valgt. Reglerne for finansiering af klimatilpasning betyder, at det skal dokumenteres, at skadesreduktionen ved skybrudsløsningen balancerer omkostningen til at opnå skadesreduktionen og til hvilket serviceniveau. Der skal derefter vælges den billigste løsning. Der skal vælges det serviceniveau, som giver den højeste nettogevinst. Spildevandsforsyningen kan få tillæg til skybrudssikring i indtægtsrammen.

De to spor i henhold til bekendtgørelsens definition:

* Ved valg af spor A har kommunen ansvaret for at udføre beregninger i forbindelse med fastsættelse af et evt. øget serviceniveau i konkrete geografiske områder ud fra den samfundsøkonomiske metode og skrive serviceniveauet ind i spildevandsplanen, hvis det i et konkret område skal fastsættes højere end det generelle serviceniveau for kloaksystemet.
* Ved Spor B har [adresse] ansvar for at udføre den beregning, som ligger til grund for valg af serviceniveau. [adresse] kan også vælge at bibeholde det nuværende serviceniveau.

Ved begge spor er det Vejle spildevand som skal projektere anlæg samt finansiere og drifte en løsning vedrørende klimatilpasning.

Lovgivningen giver desuden [adresse] mulighed for at finansiere klimatilpasning i sammenhæng med et andet af [adresse] anlægsprojekter f.eks. separatkloakering, hvis omkostningerne til klimatilpasning højst udgør 5 % af anlægsomkostningerne til hovedprojektet. Denne mulighed skal ligeledes fremgå af kommunens spildevandsplan.

Teknisk Udvalg blev den 15. august 2023 orienteret om de nye regler for finansiering af klimatilpasning.

**Konklusion på screeningen**

Forvaltningen har fået foretaget en screening af geografiske vandoplande i kommunen, som viser hvor der kan være behov for klimatilpasning over det generelle serviceniveau for afløbssystemet (skrift 27). Screeningen konkluderer at omkostninger til klimatilpasning er mindre end 5% af omkostningerne til separatkloakering.

Forvaltningen vurderer, at det er mest hensigtsmæssigt for både Vejle Kommune og [adresse] at anvende pengene på at klimatilpasse ved brug af omkostningsbekendtgørelsens 5%-regel, i stedet for at anvende pengene på analyser. Derfor anbefales spor B. Spor B suppleres med en samarbejdsaftale mellem [adresse] og Vejle kommunen, som skal sikre at alle projekter i medfør af såvel spildevandsplanen som klimatilpasningsplanen vurderes i henhold til de nye rammer for finansiering af klimatilpasning.

**Samarbejdsaftale**

Vejle Kommune har sammen med [adresse] udarbejdet en samarbejdsaftale med det formål, at beskrive en samarbejdsproces, der undersøger behovet for skybrudssikring i de aktuelle projekter ud over det almindelige serviceniveau for kloaksystemet enten ved at hæve serviceniveauet lokalt eller ved at etablere et lokalt skybrudssikringstiltag (skadesruducerende tiltag) med 5% reglen.  Samarbejdsaftalen sikre, at alle [adresse] anlægsprojekter vurderes med hensyn til skybrudssikring. Desuden sikres det at alle klimatilpasnings- og byomdannelsesprojekter indgår i vurdering af behovet for skybrugssikring. Samarbejdsaftalen er vedlagt som bilag.

**Tillæg til spildevandsplanen**

Spildevandsplan 2020-2028 er en digital plan, og tillæg 12 til spildevandsplanen vil kunne ses under fanen tillæg.

Tillæg 12 til spildevandsplanen beskriver valg af spor B, hvor [adresse] kan vælge at anvende et højere serviceniveau (ved brug af Serviceniveaubekendtgørelsens Spor B) eller lave supplerende tiltag, der lokalt øger serviceniveauet (ved brug af Omkostningsbekendtgørelsens  5 % -regel).  Det er en forudsætning, at anlægsomkostningerne til de supplerende tiltag højst udgør 5 % af anlægsomkostningerne til hovedprojektet, f.eks. separatkloakering, samt at tiltagene giver en samfundsøkonomisk nettogevinst. Desuden skal [adresse] vælge en selskabsøkonomisk effektiv løsning (=den billigst mulige løsning).

**Miljøvurdering**

Kommunen vurderer at tillæg nr. 12 til [adresse] spildevandsplan ikke er omfattet af kravet om miljøvurdering, da miljøscreeningen af dette tillægget har vist, at der ikke er sandsynlighed for væsentlige miljøpåvirkninger som følge af tillægget. Tillægget udgør en mindre ændring af den eksisterende miljøvurderede spildevandsplan. Afgørelsen offentliggøres sammen med høring af spildevandsplanen.

### Økonomi

Der er ikke konkrete økonomiske forpligtigelser for kommunen i forbindelse med spildevandsplan og samarbejdsaftale.

### Klima og resiliensvurdering

Tillæg 12 til spildevandsplanen indeholder ikke på nuværende tidspunkt konkrete projekter som belaster CO2 udledning ved anlæg m.v.

### Sagens videre forløb

Sagen skal behandles af Økonomiudvalg og Byrådet.

### Indstilling Teknik- og Miljødirektøren indstiller,

**at** [adresse] kan fastsætte et serviceniveau for klimatilpasning eller bibeholde det nuværende serviceniveau (Spor B) suppleret med en samarbejdsaftale mellem Vejle Kommune og [adresse],

**at** [adresse] kan anvende omkostningsbekendtgørelsens 5%-regel til finansiering af klimatilpasningstiltag, og

**at** udvalget anbefaler overfor økonomiudvalg og Byråd at tillæg 12 til spildevandsplanen sendes i offentlig høring.

### Beslutning

Anbefalet.